
Jesu li riječi ashabâ dokaz u šerijatu?


* 
* 
* 
* 
* 
* 
* 

 
Jesu li riječi ashabâ dokaz u šerijatu?

Ako se radi o pitanjima u kojima za idžtihad nema mjesta, ***[ashab](https://pitajucene.com/search/ashab/questions/ "Pretraži pitanja o ashabima")*** takvu stvar ne može kazati po svome nahođenju, i tada njegove riječi imaju status merfu-hadisa. Neki su učenjaci ovo ***[pravilo](https://pitajucene.com/search/pravilo/questions/ "Pretraži pitanja o pravilima")*** ograničili samo na ashabe koji nisu prenosili israilijate. Ako je, pak, kazao stvar u kojoj postoji mogućnost idžtihada, i niko od ashaba nije kazao suprotno tome, tada se smatra prešutnim konsenzusom ashaba koji je dokaz po većini učenjaka. (Vidjeti: *Medžmuatul-fetva*, 20/12, *Ialamul-muvekiin*, 5/548-550, i *Muzekitetu usulil-fikh*, str. 256.)


Ako se ***[ashabi](https://pitajucene.com/search/ashab/questions/ "Pretraži pitanja o ashabima")*** raziđu o određenom pitanju, tada njihove riječi nisu dokaz. Šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** napominje: “Kada se ashabi raziđu, tada se treba vratiti Kur’anu i hadisu, jer mišljenja nekih od njih nisu dokaz nad mišljenjima drugih ashaba po konsenzusu islamskih pravnika.” (Vidjeti: *Medžmuatul-fetva*, 20/12.) Ako se riječi ashaba kose s hadisom, tada je obaveza raditi po Poslanikovim, ﷺ, riječima, a zapostaviti riječi ashaba. Islamski učenjaci razilaze se o pitanju čemu se daje prednost: riječima ashaba ili analogiji, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


